b'\n_START_ARTICLE_\nJacqueline Bracamontes\n_START_SECTION_\nAnkstyvasis gyvenimo tarpsnis\n_START_PARAGRAPH_\nJacqueline Bracamontes gim\xc4\x97 1979\xc2\xa0m. gruod\xc5\xbeio 23 d. Gvadalacharoje, Chaliske, Meksikoje, Jesus Bracamontes, buvusio populiarios Meksikos futbolo komandos Chivas Rayadas del Guadalajara trenerio, ir Jacqueline van Hoorde, belg\xc5\xb3 kilm\xc4\x97s meksikiet\xc4\x97s, \xc5\xa1eimoje. Ji yra vyriausia i\xc5\xa1 trij\xc5\xb3 vaik\xc5\xb3, turi seser\xc4\xaf Alin\xc4\x85 ir brol\xc4\xaf Jesus jaunesn\xc4\xafj\xc4\xaf. Jos t\xc4\x97vas \xc5\xa1iuo metu dirba futbolo analitiku ispan\xc5\xb3-amerikie\xc4\x8di\xc5\xb3 televizijos tinklui Univision.\n_START_SECTION_\nGro\xc5\xbeio konkursai\n_START_PARAGRAPH_\nLupita Jones, Mis Visata 1991, pama\xc4\x8diusi Jacqueline nuotrauk\xc4\x85 vieno \xc5\xbeurnalo vir\xc5\xa1elyje, su ja susisiek\xc4\x97 ir paskatino sudalyvauti Mis Meksika konkurse. Jacqueline laim\xc4\x97jo valstijos ir \xc5\xa1alies gra\xc5\xbeuol\xc4\x97s titulus bei atstovavo Meksikai Mis Visata 2001 konkurse, vykusiame Puerto Rike.\n_START_SECTION_\nTV laid\xc5\xb3 ved\xc4\x97jos ir aktor\xc4\x97s karjera\n_START_PARAGRAPH_\nKar\xc5\xabnuota Mis Meksika 2000-aisiais, Jacqueline nusprend\xc4\x97 i\xc5\xa1bandyti savo j\xc4\x97gas televizijoje. Ji prad\xc4\x97jo savo karjer\xc4\x85 vesdama loterijas ir specialias laidas, tokias kaip Acafest, Premios TVyNovelas ir Fiesta Mexicana._NEWLINE_B\xc5\xabdama atsidavusia futbolo gerb\xc4\x97ja, 2001-\xc5\xb3j\xc5\xb3 rugpj\xc5\xabt\xc4\xaf ji tapo vieno Vision AM (Meksikos sporto radijas) \xc5\xa1ou ved\xc4\x97ja. V\xc4\x97liau Univision j\xc4\x85 pakviet\xc4\x97 b\xc5\xabti XVII pasaulio futbolo \xc4\x8dempionato laidos ved\xc4\x97ja ir korespondente. Ji kur\xc4\xaf laik\xc4\x85 dirbo ir su Televisa Deportes._NEWLINE_2003\xc2\xa0m. Jacqueline buvo atrinkta vaidinti meksikie\xc4\x8di\xc5\xb3 telenovel\xc4\x97je Alegrijes y Rebujos, kuri\xc4\x85 pastat\xc4\x97 Rosy Ocampo. Po met\xc5\xb3 ji gavo vaidmen\xc4\xaf populiariame seriale Rubi (Bloga mergait\xc4\x97 Rubi), greta Barbaros Mori ir Eduardo Santamarina._NEWLINE_2006\xc2\xa0m. Jacqueline gavo pirm\xc4\x85j\xc4\xaf pagrindin\xc4\xaf vaidmen\xc4\xaf meksikie\xc4\x8di\xc5\xb3 novel\xc4\x97je Heridas de Amor, greta Brazilijoje gimusio aktoriaus Guy Ecker. \xc5\xa0i muilo opera buvo transliuojama keliose \xc5\xa1alyse._NEWLINE_2007\xc2\xa0m. pavasar\xc4\xaf Jacqueline buvo atrinkta savo pirmajam meniniam filmui, pavadintam Cuando Las Cosas Suceden, vaidinti vienuol\xc4\x97s Liusijos vaidmen\xc4\xaf. V\xc4\x97liau tais pa\xc4\x8diais metais ji trumpam gr\xc4\xaf\xc5\xbeo \xc4\xaf pramogin\xc4\x99 televizij\xc4\x85, vesti \xc5\xbeaidim\xc4\x85 De Por Vida, bet greit jis buvo nutrauktas._NEWLINE_2008\xc2\xa0m. Jacqueline pasirod\xc4\x97 komi\xc5\xa1kame Meksikos seriale Las Tontas No Van al Cielo (Naivuol\xc4\x97), greta Jaime Camil._NEWLINE_2009\xc2\xa0m. Jacqueline Bracamontes vaidino su Kubos aktoriumi William Levy, didelio pasisiekimo sulaukusiame seriale Sortilegio(Likimo kerai)._NEWLINE_2010\xc2\xa0m. Jacky buvo pakviesta filmuotis tre\xc4\x8diajame Mujeres Asesinas sezone, j\xc4\x85 buvo galima i\xc5\xa1vysti pirmoje sezono serijoje: Irma, De Los Peces.\n_START_SECTION_\nAsmeninis gyvenimas\n_START_PARAGRAPH_\nJacqueline Bracamontes buvo siejama su aktoriumi Valentino Lan\xc3\xbas, futbolo \xc5\xbevaig\xc5\xbede Francisco "Kikin" Fonseca ir aktoriumi Arturo Carmona._NEWLINE_2008\xc2\xa0m. sausio 11 d. Jacqueline patvirtino naujus santykius su Fernando Schoenwald, bet jie buvo nutraukti 2009\xc2\xa0m. gegu\xc5\xbe\xc4\x99. V\xc4\x97lau aktor\xc4\x97 ir modelis susituok\xc4\x97 su Meksikos lenktynininku Martin Fuentes ir 2013 metais jiems gim\xc4\x97 dukra Jacky.'